Zimoľub okolíkatý

Zimoľub okolíkatý (Chimaphila umbellata) je vždyzelený poloker z čeľade vresovcovité (Ericaceae), prípadne hruštičkovité (Pyrolaceae).

Dosahuje výšku do 25 cm, má vystúpavé stonky s hranatým prierezom, listy sú kožovité, obráteno kopijovité a na okrajoch ostro pílkované. Kvety sú usporiadané v chudobnom chocholíku, koruna je široko zvonkovitá, bielej alebo jemne ružovej farby. Kvitne v mesiacoch jún až august.

Je to dosť zriedkavý druh, ktorý rastie v podraste suchších lesných spoločenstiev, najmä s borovicou sosnou. Na Slovensku je zaregistrovaných asi 30 lokalít z toho asi 6 je na východnom Slovensku. Vyskytuje sa v prírodnej rezervácii Machnatý vrch vo Vihorlatských vrchoch, kde vytvára ojedinelé spoločenstvá s bielomachom sivým (Leucobryum glaucum).

 Referencie 

 Iné projekty 

Kategória:Vresovcovité
Kategória:Flóra na Slovensku
Kategória:Zákonom chránené rastliny na Slovensku
Kategória:Zraniteľné druhy